**Dr Dragana Milojković-Ĉović** UDC 047 159.9(612.8)159.92

8383

JU Centar za socijalni rad, Originalni naučni rad

Velika Kladuša, BiH

# MULTIFAKTORSKI PRISTUP KROZ SINDROM FAKTORA

**KAO OBJAŠNJENJE UZROKA DJECE I ADOLESCENATA S POREMEĆAJIMA**

**U PONAŠANJU**

SAŢETAK: Uzorkom na kojem je provedeno istraţivanje obuhvaćeno je 634 učenika iz osnovnih i srednjih škola sa područja BiH, tj. sa područja zapadnog dijela Republike Srpske i zapadnog dijela Federacije Bosne i Hercegovine, proporcionalno njihovom učešću u strukturi učenika u osnovnim i srednjim školama sa područja zapadnog dijela Bosne i Hercegovine. Pored toga, istraţivanje je realizovano i preko Centara za socijalni rad iz zapadnog dijela BiH zbog obuhvatanja učenika iz nekompletnih porodica i djece bez roditeljskog staranja. Na osnovu strategije za izbor jedinica u uzorak, tj. preko Centara za socijalni rad, ovako biran uzorak se moţe nazvati višeetapni stratifikovani prigodni uzorak, jer su učenici birani u nekoliko etapa, i to: da li pripadaju grupama djece sa različitom strukturom porodice, tj. da li su djeca koja ţive u potpunim ili nepotpunim porodicama, da li su djeca bez roditeljskog staranja i da li pohaĎaju obaveznu osnovnu školu, a o nepohaĎanju nastave centri za socijalni rad imaju podatke. Uzorak je obuhvatio uzrast djece i mladih od od 12. do 19. godina, s tim što prosječan uzrast izraţen kroz aritmetičku sredinu iznosti 15,35 i standardnu devijaciju 2,09 godina.

KLJUČNE RIJEČI: ponašanje, poremećaji, djeca, adolescenti, sindrom faktora.

# Uvod

Polazi se od toga da je nesumnjiv teorijski i praktični značaj porodice za razvoj djeteta, prije svega porodični odnosi, uslovi ţivota, stilovi roditeljstva, pripadnost kriminogenim ili rizičnim grupama, korištenje slobodnog vremena i dokolice djece i adolescenata. Brojne studije i empirijska istraţivanja pokazuju da socijalni faktori u velikom stepenu utiču na ponašanje mladih, ali da su uspostavljeni odnosi u porodici jedan od najvaţnijih faktora socijalnog ponašanja djece i mladih. Osim toga promjene u društvu, karakteristične za proces tranzicije i globalizacije snaţno utiču i na promjene odnosa u porodici i ponovo naglašavaju potrebu proučavanja relacija izmeĎu odnosa u porodici i delikvetnog ponašanja mladih. Stoga se opravdano moţe konstatovati da je problem odnosa u porodici kao faktora prosocijalnog iliasocijalnog ponašanja djece i adolescenata izuzetno aktuelan u našoj zemlji, što je i evidentno u poslednje vrijeme, kada su scene nasilja i delinkvecnije bilo djece, bilo odraslih stanovnika postale svakodnevnica. Osim toga, moţe se konstatovati da nasilno i delikventno ponašanje nije problem samo savremenog društva, već je problem koji se proteţe kroz cijelu istoriju čovječanstva, samo što se manifestacije takvog ponašanja mijenjaju u zavisnosti od istorijskog perioda i bitnih obiljeţja društva u kome se javlja. Mrvić-Petrović, N. Nikolić-Ristanović, V. Wolf, B. (1995) u istraţivanjima su nedvosmisleno pokazali da se „pored socijalnih prilika (koje se inače u nekim sociološkim

84

teorijama smatraju dominantnim uzrocima kriminalnog ponašanja) na takvo ponašanje utiču i drugi činioci, te da osim socijalnih činilaca treba istraţivati i djelovanje ostalih kriminogenih faktora, kao što su psihološki, a moţda i biološki“.

MeĎutim, uprkos naporima i brojnim istraţivanjima kod nas i u svijetu, nisu idenitifkovani faktori koji ga uzrokuju i nisu napravljeni adekvatni programi prevencije, jer je dokazano da jedan faktor sam po sebi ne moţe biti uzročnik delikvetnog ponašanja mladih, što znači da je takvo ponašanje uzrokovano sidromom faktora koji djeluju u društvu, školi, porodici i ličnosti prestupnika. Moje empirijsko istraţivanje je pokazalo da materijalne prilike porodice značajno utiču na neprilagoĎeno i problematičo ponašanje djece i adolescenata.

# Materijalne prilike porodice i oblici

**neprilagoĊenog ponašanjamladih**

U analizi meĎusobne povezanosti materijalnih prilika u kojima učenici ţive i oblika neprilagoĎenog ponašanja pošlo se od pretpostavke da se mogu očekivati značajne razlike u intenzitetu raširenosti neprilagoĎenog ponašanja, neadekvatnog ponašanja u školi i ispoljenog nasilja izmeĎu mladih koji ţive u različitim materijalnim prilikama. Ovako formulisana posebna hipoteza zasnovana je na shvatanjima da loši materijalni uslovi u kojima djeca ţive djeluju nepovoljno na zadovoljavanje osnovnih ţivotnih potreba i da mogu da kod djece podstaknu različite oblike asocijalnog ponašanja kako bi takvim ponašanjem nadoknadili nemaštinu i nedostatke u zadovoljavanju svojih svakodnevnih ţivotnih potreba.

Tabela 1. Materijalni status porodice i raširenost neprilagoĎenog ponašanja maloljetnika

|  |  |  |  |  |
| --- | --- | --- | --- | --- |
| **MATERIJALNI STATUS PORODICE** | **RAŠIRENOST NEPRILAGOĐENOG PONAŠANJA**  **MALOLJETNIKA** | | | **∑** |
| **nikako** | **povremeno** | **ĉesto** |
| **veoma dobre**  **(pripadam imućnijima)** | 60 | 9 | 0 | 69 |
| 86.96% | 13.04% | 0.00% |
| **dobre**  **(pripadam dobro stojećim)** | 201 | 40 | 1 | 242 |
| 83.06% | 16.53% | .41% |
| **osrednje**  **(pripadam srednjem sloju)** | 226 | 36 | 1 | 263 |
| 85.93% | 13.69% | .38% |
| **loše (nekako sastavljam**  **kraj sa krajem)** | 32 | 11 | 3 | 46 |
| 69.57% | 23.91% | 6.52% |
| **veoma loše**  **(jedva preživljavam)** | 6 | 2 | 0 | 8 |
| 75.00% | 25.00% | 0.00% |
| **TOTAL** | 525 | 98 | 5 | 628 |
| 83.60% | 15.61% | .80% |

**Pearson Chi-square: 25.5265, df=8, p=.001269**

Najveći stepen ispoljenog neprilagoĎenog ponašanja manifestuju mladi koji ţive u lošim materijalnim prilikama, tj. koji se izjašnjavaju da nekako sastavljaju kraj sa krajem,

8585

kako se izjasnilo 6,52% da „često“ i 23,91% „povremeno“ ispolji neki od oblika neprilagoĎenog ponašanja. Zatim slijede učenici koji ţive veoma loše, tj. oni koji su se izjasnili da jedva preţivljavaju, koji neprilagoĎeno ponašanje „povremeno“ ispoljavaju u 25,00% slučajeva. S druge strane, i meĎu mladima koji ţive u boljim materijalnim prilikama rašireno je neprilagoĎeno ponašanje i to tako što oni koji pripadaju dobro stojećim u 16,53% slučajeva neprilagoĎeno ponašanje ispoljavaju „povremeno“, a oni koji ţive veoma dobro, tj. koji pripadaju imućnijima u 13,04% slučajeva. Na osnovu tako distribuiranih rezultata izveden je zaključak da je potvrĎena postavljena pretpostavke da se mogu očekivati značajne razlike u intenzitetu raširenosti asocijalnog ponašanja izmeĎu učenika koji ţive u različitim materijalnim prilikama.

Tabela 2. Materijalni status porodice i raširenost neadekvatnog ponašanja učenika u školi

|  |  |  |  |  |
| --- | --- | --- | --- | --- |
| **MATERIJALNI STATUS PORODICE** | ***RAŠIRENOST NEADEKVATNOG PONAŠANJA U ŠKOLI*** | | | **∑** |
| ***nikako*** | ***povremeno*** | **ĉesto** |
| ***veoma dobre***  ***(pripadam imućnijima)*** | ***48*** | ***19*** | ***2*** | ***69*** |
| ***69.57%*** | ***27.54%*** | ***2.90%*** |
| ***dobre***  ***(pripadam dobro stojećim)*** | ***152*** | ***90*** | ***0*** | ***242*** |
| ***62.81%*** | ***37.19%*** | ***0.00%*** |
| ***osrednje***  ***(pripadam srednjem sloju)*** | ***152*** | ***108*** | ***3*** | ***263*** |
| ***57.79%*** | ***41.06%*** | ***1.14%*** |
| ***loše***  ***(nekako sastavljam kraj sa krajem)*** | ***23*** | ***19*** | ***4*** | ***46*** |
| ***50.00%*** | ***41.30%*** | ***8.70%*** |
| ***veoma loše***  ***(jedva preživljavam)*** | ***2*** | ***6*** | ***0*** | ***8*** |
| ***25.00%*** | ***75.00%*** | ***0.00%*** |
| **TOTAL** | ***377*** | ***242*** | ***9*** | ***628*** |
| ***60.03%*** | ***38.54%*** | ***1.43%*** |

**Pearson Chi-square: 31.2535, df=8, p=.000127**

Dobijeni rezultati pokazuje da svi učenici, bez obzira na materijalne prilike, ispoljavaju oblike neadekvatnog ponašanja u školi, ali da najveći stepen neadekvatnog ponašanja u školi manifestuju učenici koji ţive u lošim materijalnim prilikama, tj. oni koji se izjašnjavaju da nekako sastavljaju kraj sa krajem, kako se izjasnilo njih 8,70% da „često“ ispoljavaju takve oblike ponašanja, te 41,30% da „povremeno“ ispolji neki oblik asocijalnog ponašanja. Zatim, slijede učenici koji ţive veoma loše, tj. oni koji su se izjasnili da jedva preţivljavaju, koji asocijalno ponašanje „povremeno“ ispoljavaju čak u 75,00% slučajeva. S druge strane, i meĎu učenicima koji ţive u boljim materijalnim prilikama rašireno je asocijalno ponašanje i to tako što oni koji pripadaju dobro stojećim u 37,19% slučajeva asocijalno ponašanje ispoljavaju „povremeno“, a oni koji ţive veoma dobro, tj. koji pripadaju imućnijima u 27,54% slučajeva „povremeno“ i u 2,90% slučajeva „često“. TakoĎe, i učenici koji ţive osrednje, tj. koji pripadaju srednjem sloju, u 41,06% slučajeva „povremeno“

86

ispoljavaju oblike neadekvatnog ponašanja u školi i 1,14% slučajeva „često“, dok u samo 57,79% slučajeva ne ispoljavaju „nikako“. Te razlike su i statistički značajne jer je dobiveni Pearson Chi-square: 31.2535, koji je uz 8 stepena slobode, statistički značajan na nivou 0,01 (p=.000127).

Tabela 3. Materijalni status porodice i raširenost počinjenog nasilja maloljetnika

|  |  |  |  |  |
| --- | --- | --- | --- | --- |
| **MATERIJALNI STATUS PORODICE** | **RAŠIRENOST POĈINJENOG NASILJA** | | | **∑** |
| **nikako** | **povremeno** | **ĉesto** |
| **veoma dobre**  **(pripadam imućnijima)** | 61 | 8 | 0 | 69 |
| 88.41% | 11.59% | 0.00% |
| **dobre**  **(pripadam dobro stojećim)** | 232 | 6 | 4 | 242 |
| 95.87% | 2.48% | 1.65% |
| **osrednje**  **(pripadam srednjem sloju)** | 248 | 12 | 3 | 263 |
| 94.30% | 4.56% | 1.14% |
| **loše**  **(nekako sastavljam kraj sa krajem)** | 38 | 2 | 6 | 46 |
| 82.61% | 4.35% | 13.04% |
| **veoma loše**  **(jedva preživljavam)** | 6 | 2 | 0 | 8 |
| 75.00% | 25.00% | 0.00% |
| **TOTAL** | 585 | 30 | 13 | 628 |
| 93.15% | 4.78% | 2.07% |

**Pearson Chi-square: 47.1594, df=8, p=.000000**

UtvrĎene su značajne tazlike i u raširenosti ispoljenog nasilja izmeĎu učenika koji ţive u različitim materijalnim prilikama. Te razlike su i statistički značajne, jer je dobiveni Pearson Chi-square: 47.1594, koji je uz 8 stepena slobode, statistički značajan na nivou 0,01 (p=.000000). Analiza tako predstavljenih rezultata pokazuje da svi mladi, bez obzira na materijalne prilike u kojima ţive, povremeno ispoljavaju oblike neadekvatnog ponašanja u školi, ali da najveći stepen ispoljenog nasilja manifestuju učenici koji ţive u lošim materijalnim prilikama. Tako se meĎu onim učenicima koji se izjašnjavaju da nekako sastavljaju kraj sa krajem njih 13,04% izjasnilo da „često“ ispoljava nasilje i 4,35% da nasilje ispoljava „povremeno“.

Zatim, slijede učenici koji ţive veoma loše, tj. oni koji su se izjasnili da jedva preţivljavaju, koji asocijalno ponašanje „povremeno“ ispoljavaju čak u 25,00% slučajeva. S druge strane, i meĎu učenicima koji ţive veoma dobro, tj. koji pripadaju imućnijima raširenost počinjenog nasilja evidentirana je samo kao „povremena“, kako se izjasnilo 11,59% učenika, i kod učenika koji ţive dobro u 2,48% slučajeva ispoljeno nasilje se javlja

„povremeno“, a u 1,65% slučajeva „često“. TakoĎe, i učenici koji ţive osrednje, tj. koji pripadaju srednjem sloju, u 4,56% slučajeva „povremeno“ ispoljavaju oblike nasilja i 1,14% slučajeva „često“, dok u 94,30% slučajeva ne ispoljavaju „nikako“.

8787

Drugim riječima, materijalne prilike u kojima ţive učenici mogu biti snaţan izvor razlika u ispoljavanju različitih oblika asocijalnog ponašanja.

# Agensi socijalizacije

Dosadašnja istraţivanja su dokazala da se ljudska jedinka raĎa samo sa jednim odreĎenim brojem nagona i refleksa koji su manifestni, i mnogim uroĎenim dispozicijama nakon roĎenja. Ličnost je prepuštena djelovanju okoline koja joj pomaţe ne samo u psiho- fizičkom rastu i razvoju, nego i u usvajanju odreĎenih znanja, kulturnih i moralnih obrazaca, stavova, vrijednosti i različitih oblika ponašanja. Taj razvojni put se postiţe procesom socijalizacije, tokom kojeg individua u socijalnom okruţenjum stiče ogroman fond znanja, vještina, navika i modela ponašanja koji su primjereni uslovima socijalne sredine. Posebnu grupu problema predstavlja izučavanje uloge izvora ili **agensa socijalizacije**. Socijalizacija se ostvaruje putem djelovanja drugih osoba i institucija koji predstavljaju faktore preko koga društvo nastoji da se odreĎeni oblici ponašanja usvoje. Veliki je broj takvih prenosnika društvenih standarda i normi na dijete i mladog čovjeka. Prva je porodica, pa škola, vršnjačke grupe, sredstva mas medija, internet, vjerske institucije, društveno-političko ureĎenje, kultura. Osnovni uslov za pravilan roditeljski odnos prema djeci jeste uravnoteţenost ličnosti roditelja, njihovo zadovoljstvo poslom, društvenim ţivotom, porodičnom atmosferom i ţelja da imaju djecu. Ako tu nema ozbiljnijih poremećaja, odnos prema djeci će biti ispravan i povoljan za razvoj dječije ličnosti. Ukoliko je još neposredna okolina dinamična i bogata podsticajima naintelektualnu aktivnost, onda se postiţu uslovi za razvoj ličnosti, koje većina

psihologa smatra optimalnim.

Posmatrajući tjelesni razvoj djece u dva doma koji su se razlikovali po načinu odnosa osoblja prema djeci, istraţivači su utvrdili brţi tjelesni razvoj u domu čije je osoblje imalo vremena da uspostavi ljubazan i njeţan odnos sa svakim djetetom, nego u domu gdje je usljed prezaposlenosti osoblja odnos prema djeci bio bezličan i prilično hladan iako su ishrana i ostali uslovi ţivota u oba doma bili isti. UtvrĎeno je da su djeca iz domova, koju su usvojile razne porodice, pokazala bolji intelektualni napredak nego djeca koja su i dalje ostala u domu. Što je dijete bilo mlaĎe pri prelasku iz doma u porodicu, to je više imalo koristi od te promjene. Ţivot u porodici bio je povoljniji za razvoj i fizičkih i psihičkih osobina djeteta.

Djete u slučajevima gdje postoji razdor meĎu roditeljima ocjenjuje da je ugroţena njegova potreba za sigurnošću i ljubavlju i to ponekad izaziva kod djeteta reakcije koje dobijaju vid antisocijalnog ponašanja i agresivnosti. Istraţivanja pokazuju da postoji pozitivna korelacija izmeĎu nesklada i sukoba u porodici, s jedne strane, i odreĎenih nepoţeljnih oblika

88

ponašanja djece s druge strane: javljanje ljubomore, sebičnosti, emocionalne nestabilnosti, strašljivosti, svadljivosti, osjećanje nesigurnosti.

Veći je broj istraţivanja koja pokazuju, da je meĎu delikventnom djecom dva puta više djece iz nepotpunih porodica, nego meĎu nedilikventnom. Nepotpuna porodica ima u većoj mjeri negativan utjecaj na djecu izmeĎu 8–10 godina nego na stariju djecu. Ipak, ističu mnogi istraţivači, vaţniji faktor od nepotpunosti porodice i negativniji za socijalizaciju djeteta predstavlja neusklaĎenost odnosa meĎu roditeljima. Na proces socijalizacije i razvoj ličnosti ne utječe porodica samo u periodu ranog djetinjstva. I kasniji period ţivota, a naročito period adolescencije, predstavlja razdoblje u kojima je značajan utjecaj porodice. Period adolescencije predstavlja posebno osetljiv period razvitka jer se u to doba ostvaruje prelaz od potpune zavisnosti djece od roditelja u relativnu samostalnost. Mladi u tom periodu izrazito teţe za samostalnošću i nezavisnošću, a ekonomska zavisnost od roditelja, kao i nedovoljna pripremljenost za ţivot i nedostatak uslova za to, nedozvoljavaju punu nezavisnost i samostalnost.

Uticaj roditelja na formiranje ličnosti djeteta veliki je iz više razloga. Veliki je zacjelo i zbog toga što roditelji svojim odnosom prema djeci podrţavaju razvoj jednih osobina a zaustavljaju razvoj drugih. Roditelji, dalje, uvijek predstavljaju za djecu uzor (učenje po modelu), koje moţe biti svjesno ali i nesvjesno učenje. I, dalje, preko roditelja društvo prenosi na dijete svoje norme i shvatanja.

# 4. Uzroci nastanka poremećaja kod djece i adolescenata

Pravilan razvoj djeteta zavisi od dvije grupe faktora. Prvu grupu čine biološki faktori koji dolaze do izraţaja od početka razvoja embrija, a djeluju i poslije djetetovog roĎenja. Oni su odgovorni za pravilan tjelesni razvoj i pravilan razvoj nervnog sistema. Drugu grupu predstavljaju vaspitni faktori. To su vaspitni uslovi u kojima dijete raste i koji ga pripremaju za ţivot u društvu, stvarajući za njegovo ponašanje stalno novu i višu motivaciju. Etiologija poremećaja je kod različitih autora različita, ali svi ističu da moţe biti biološki uslovljena, ali da uzroci mogu biti i u sferi sociopsiholoških i pedagoških faktora. Ipak, bez obzira na to, biološke teorije, zajedno sa psihološkim i sociološkim teorijama, čine jednu zaokruţenu cjelinu, predstavljajući naročiti niz u lancu mogućih uzroka i holističkog pristupa objašnjenja delikventnog ponašanja mladog ljudskog bića

U okviru bioloških teorija zastupljena je Bregantovu kliničko-psihološka klasifikacijagdje se navodi da su poremećaji uslovljeni: kao posljedice somatopsihičkih poremećaja, kao posljedice endogenih psihoza i kao razvojno uslovljene smetnje

8989

Psihološke teorije uzroke delikventnog ponašanja vide u različitim psihičkim svojstvima i osobinama ličnosti. Po prvom, integralnom stajalištu, ponašanja ličnosti mogu se sagledati na osnovu psihičkih, ali istovremeno i u okviru uticaja socijalnih, odnosno društvenih činilaca. Drugo stajalište polazi isključivo od psiholoških faktora uzročnosti, kao što su motivacija, inteligencija, emocije itd. Na ovaj način se problem delikventnog ponašanja pokušavao objasniti na nivou individualne pojave, pa su, u skladu sa tim, formirana i različita teorijska shvatanja i objašnjenja devijantnog ponašanja.

U tom smislu je evidentno da postoje jednofaktorska objašnjenja etiologije asocijalnog ponašanja, gdje se uzroci asocijalnog ponašanja objašnjavaju presudnim djelovanjem jednog faktora, a kod multifaktorskih objašnjenja etiologije asocijalnog ponašanja uzroci tih pojava objašnjavaju se istovremenim djelovanjem većeg broja faktora ili sindromom faktora.

## *Jednofaktorska objašnjenja nastanka poremećaja u ponašanju*

MeĎu najraširenijim jednofaktorskim objašnjenjima etiologije asocijalnog ponašanja najpoznatija su objašnjenja zasnovana na psihoanalitičkoj teoriji, teoriji frustracije i teoriji uslovljavanja.

Psihoanalitičko objašnjenje ljudskog ponašanja uopšte, pa i ponašanje koje je u neskladu sa utvrĎenim normama, polazi od nesvjesnih sila i nagona. Zbog toga pojam

„nesvjesnog'“ zauzima centralno mjesto u ovim shvatanjima uopšte, a posebno u objašnjenju neprilagoĎenog ili asocijalnog ponašanja. Da bismo jasnije shvatili značaj psihoanalitičkog učenja za naš problem, navešćemo osnove na kojima se zasniva psihoanaliza, a kako ju je postavio Sigmund Frojd. Cjelokupna struktura ličnosti se sastoji od tri dijela ili podsistema: 1) Id (Ono); 2) Ego (Ja); i Super-ego (Nad-ja).

Teorija frustracije polazi od toga da frustracija, kao psihičko stanje izazvano lišavanjem ili onemogućavanjem ostvarenja postavljenog cilja, je dobro ukorijenjena i, zbog načina i organizacije rada škole, široko rasprostranjena u školi. Uvaţeno je mišljenje da frustracija uvijek vodi u neki oblik neadaptiranog ponašanja, pa čak i agresije.

Zbog toga se moţe reći da neprihvatljivo ponašanje adolescenata nije ništa drugo nego oblik ispoljavanja neadekvatnog ponašanja koje je nastalo usljed frustracije. Ovdje ţelimo da ukaţemo na djelovanje različitih faktora u pravcu izazivanja frustracije u školi: neostvarivanje očekivanih rezultata (što samo po sebi čini širok spektar faktora), prostorna i vremenska okupiranost, nezadovoljavanje motiva, zahtjevi koji prevazilaze ili podcjenjuju mogućnosti učenika, premorenost i dr.

90

Teorija uslovljavanja, potiče od biheviorističkog učenja, meĎutim, da bi uzeli u obzir uslovljavanje, odnosno formiranje odreĎenih obrazaca reagovanja putem refleksa, moramo imati u vidu ogromne razlike meĎu osobama u pogledu mogućnosti njihovog usluvljavanja. Na osnovu tih razlika osobe moţemo podijeliti na ekstravertne i introvertne. To je bitno napomenuti zbog toga što je poznato da se ekstravertirane osobe znatno teţe uslovljavaju, ali su manje tolerantne na odsustvo stimulacije. Zbog toga je često dosada razlog zbog kojeg ekstravertni učenici preferiraju dinamičnije aktivnosti, što drugim riječima znači, da takvi učenici odlaze sa časova iz ţelje za stimulacijom i izrazite ţelje za izlaganjem riziku.

## *Multifaktorska objašnjenja nastanka poremećaja u ponašanju*

Teorije multifaktorskog pristupa nastale su kao reakcija na jednostranosti i ograničenosti bioloških, psiholoških i socioloških teorija, koje svojim insistiranjem na jednom osnovnom uzroku ili mehanizmu objašnjavaju etiologiju prestupništva, asocijalnog ponašanja i kriminaliteta. Ove teorije polaze od stajališta da je asocijalno ponašanje mladih, prestupništvo i kriminalitet kompleksna pojava, uslovljena različitim činiocima i utjecajima endogenog i egzogenog porijekla. Osnovni naučni pristup ovog teorijskog gledišta je da kompleksnost uzroka i pojave asocijalnog ponašanja mlade osobe ne moţe biti predmet samo jedne nauke, nego da zahtijeva multidisciplinaran pristup, uz neophodno poznavanje makar elementarnih znanja iz različitih naučnih disciplina, a naročito sociologije, psihologije, medicine, prava i kriminologije. Stoga je po mišljenju zagovornika ovog teorijskog pravca, uzročnost asocijalnog ponašanja i prestupništva nemoguće objasniti bez uticaja različitih faktora, kao što su društveni, porodični i lični, koji su meĎusobno uslovljeni i isprepleteni.

Iako osporavana i kritikovana, teorija multifaktorskog pristupa je, u savremenom naučnom odnosu prema prestupništvu maloljetnika generalno prihvaćena. Potvrdu za navedenu konstataciju nalazimo u radu sa maloljetnim delikventima kroz interdisciplinarni timski rad policije, tuţilaštva, sluţbi socijalne zaštite, sudova i zdravstvenih ustanova. U tom kontekstu i radovi drugih autora (Momirović, Singer, Poldrugač, Mikšaj-Todorović, Uzelac) koji su, analizirajući brojna istraţivanja, izveli su zaključke da se kriminalitet ne moţe objasniti jedim univerzalnim uzrokom, s obzirom na to da se većina analitičara slaţe da jedan faktor sam po sebi ne moţe biti jedini uzročnik tako sloţene i višestruko povezane društvene pojave, te da se sindromom faktora moţe pouzdanije objasniti etiologija kriminalnog ponašanja. S tim u vezi su i sve izraţenija zalaganja savremenih istraţivača da je opravdanije tragati za uzrocima pojedinih tipova kriminalnog ponašanja (ubistva, privredni kriminal, kraĎe, nasilje, seksualni delikti, organizovani kriminal, alkoholizam i narkomanija i druge) ili

9191

posebnih grupa prestupnika (maloljetni, agresivno ponašanje navijačkiih grupa, adolescenti, odrasli, zloupotreba poloţaja, i slično).

Ovakav pristup etiologiji poremećaja u ponašanu zasnovan je na saznanjima da je opšti kriminalitet i kriminalitet specifičnih oblika ispoljavanja, proizvod brojnih, raznovrsnih i meĎusobno povezanih faktora koji djeluju u dinamičkoj interakciji, tj. sindroma faktora, koji se meĎusobno pojačavaju ili inhibiraju zavisno od opštih uslova i/ili povoda manifestovanja takvih oblika ponašanja. Zato se u savremenoj literaturi više govori o djelovanju

„kriminogenih faktora“, a manje o „uzrocima asocijalnog ponašanja“.

# 5. Zakljuĉak

Teorija multifaktorskog pristupa je, u savremenom naučnom odnosu prema prestupništvu maloljetnika generalno prihvaćena. Potvrdu za navedenu konstataciju nalazimo u radu sa maloljetnim delikventima kroz interdisciplinarni timski rad policije, tuţilaštva, sluţbi socijalne zaštite, sudova i zdravstvenih ustanova. U tom kontekstu su i radovi drugih autora koji su, analizirajući brojna istraţivanja došlido zaključka da se delikventnost ne moţe objasniti jedim univerzalnim uzrokom, s obzirom na to da se većina analitičara slaţe da jedan faktor sam po sebi ne moţe biti jedini uzročnik tako sloţene i višestruko povezane društvene pojave, te da se sindromom faktora moţe pouzdanije objasniti etiologija delikventnog i kriminalnog ponašanja. S tim u vezi su i sve izraţenija zalaganja savremenih istraţivača da je bolje tragati za uzrocima pojedinih tipova kriminalnog ponašanja (ubistva, razbojništva, kraĎe, nasilje, seksualni delikti, alkoholizam, narkomanija i dr.) ili posebnih grupa prestupnika (maloljetnici prije navršenih 14. godina ţivota (djeca), adolescenti, agresivni i vandalski sportski navijači,odrasli koji zloupotrebljavaju svoj poloţaj, ili se bave privrednim kriminalom i dr.).

# LITERATURA

Goldner-Vukov, M. (1988). *Porodica u krizi*. Beograd, Zagreb: Medicinska knjiga.

Hošek, A., Momirović, K. (1995). „Relativni uticaj socioloških i psiholoških faktora na kriminalnu patologiju u porodici i pripadanje prokriminalnim grupama“. *Psihologija kriminala*, vol. 4/. Beograd: Institut za kriminološka i sociološka istraţivanja, Centar za primenjenu psihologiju.

Hrnjica, S. (1990). *Opšta psihologija i psihologija ličnosti*. Beograd: Naučna knjiga, Beograd.

Ilić, D. (1995). „Analiza motiva koji stoje u osnovi prestupničkog ponašanja“. *Psihologija kriminala*, vol. 1. Beograd: Institut za kriminološka i sociološka istraţivanja, Centar za primenjenu psihologiju.

Jašović, Ţ. (1983). *Kriminologija maloljetničke delinkvencije*. Beograd: Naučna knjiga.

Kapor-Stanulović, N. (1985). *Psihologija roditeljstva*. Beograd: Nolit.

Kapor-Stanulović, N. (1988). *Na putu ka odraslosti*. Beograd: Zavod za udţbenike i nastavna sredstva. Kuburić, Z. (1994). *Porodica i psihičko zdravlje dece*. Beograd: Danex.

Miković, M. (2004). *Maloljetnička delikvencija i socijalni rad*. Sarajevo: Editio Civitas.

92

Milić, A. (2009). *Čovjek i njegov socijalni svijet*. Banja Luka.

Milić, A. (2001). *Sociologija porodice*. Beograd: Čigota.

Momirovič, K. (1995). „Uticaj inteligencije na sklonost ka laganju“. *Psihologija kriminala*, vol. 4.

Beograd: Institut za kriminološka i sociološka istraţivanja, Centar za primenjenu psihologiju.

Mrvić-Petrović, N., Nikolić-Ristanović, V.Wolf B. (1995). „Faktorska struktura neotkrivenog kriminalnog ponašanja u doba maloletništva“. *Psihologija kriminala*, vol. 1. Beograd: Institut za kriminološka i sociološka istraţivanja, Centar za primenjenu psihologiju.

Obretković, M., Hošek, A., Momirović, K., (1995). „Uticaj socioloških faktora na rano odavanje kriminalnom ponašanju“. *Psihologija kriminala*, vol. 4. Beograd: Institut za kriminološka i sociološka istraţivanja, Centar za primenjenu psihologiju.

Tomić, R. (2005). *Poremećaji u ponašanju kod djece i mladih*. Tuzla.

Vranješević, J. (2001). *Promena slike o sebi: autoportret adolescencije*. Beograd: Zaduţbina Andrejević.

Vučinić, B. (1995). „Uticaj nekih psiholoških faktora na kriminalni recidivizam“. *Psihologija kriminala*, vol. 4. Beograd: Institut za kriminološka i sociološka istraţivanja, Centar za primenjenu psihologiju.

**Dragana Milojković-Ĉović, Ph.D.**

**MULTIFACTOR ACCESS THROUGH SYNDROME FACTORS AS AN EXPLANATION OF CHILDREN AND ADOLESCENTS WITH CONSEQUENCING DISORDERS**

***Sumamary***

A sample of 634 pupils from elementary schools and highschools from BiH, area of the western part of the Republic of Srpska and the western part of the Federation of Bosnia and Herzegovina, proportionally to their participation in the structure of students in elementary and secondary schools from the western part of Bosnia and Herzegovina. In addition, the survey was also carried out through the Centers for social work from the western part of BiH for inclusion of pupils from incomplete families and children without parental care. Based on the strategy for selecting units in a sample, i.e. through the Centers for social work, this pattern can be called a multi-step stratified sample, because the students were selected in several stages: whether they belong to groups of children with different family structure, i.e. whether children are living in full or incomplete families, whether they are children without parental care and whether they attend compulsory elementary school, if they don't Centers for social work have that information. The sample included the age of children and young people between 12. and 19. with the average age being expressed through an arithmetic mean of 15,35 and a standard deviation of 2,09 years.

*Key words:* behavior, disorders, children, adolescents, factor syndrome.